ΚΑΝΟΝΙΣΜΟΣ ( ΕΟΚ ) αριθ . 3889/89 ΤΟΥ ΣΥΜΒΟΥΛΙΟΥ της 11ης Δεκεμβρίου 1989 για το άνοιγμα και τον τρόπο διαχείρισης κοινοτικής δασμολογικής ποσόστωσης για το κατεψυγμένο κρέας βοοειδών που υπάγεται στον κωδικό ΣΟ 0202 καθώς και για τα προϊόντα που υπάγονται στον κωδικό ΣΟ 0206^29^91 ( 1990 )

ΤΟ ΣΥΜΒΟΥΛΙΟ ΤΩΝ ΕΥΡΩΠΑΙKΩΝ ΚΟΙΝΟΤΗΤΩΝ,

ιΕχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,

την πρόταση της Επιτροπής,

Εκτιμώντας :

ότι, για το κατεψυγμένο κρέας βοοειδών που υπάγεται στον κωδικό ΣΟ 0202 και τα προϊόντα που υπάγονται στον κωδικό ΣΟ 0206^29^91, η Κοινότητα ανέλαβε τη δέσμευση, στα πλαίσια της Γενικής Συμφωνίας Δασμών και Εμπορίου ( ΓΣΔΕ ), να ανοίξει ετήσια κοινοτική δασμολογική ποσόστωση με δασμό 20 %, το ύψος της οποίας, εκφρασμένο σε βάρος κρέατος χωρίς κόκαλα, έχει καθοριστεί σε 53^000 τόνους ότι πρέπει, κατά συνέπεια, να ανοίξει η ποσόστωση αυτή για το έτος 1990

ότι είναι σκόπιμο να διασφαλίζεται, ιδίως, η πρόσβαση όλων των ενδιαφερομένων εντός της Κοινότητας στην εν λόγω ποσόστωση καθώς και η αδιάκοπη εφαρμογή του δασμού που προβλέπεται για την ποσόστωση αυτή σε όλες τις εισαγωγές των εν λόγω προϊόντων μέχρι την εξάντληση του συνόλου της ποσοστώσεως

ότι πρέπει να εξασφαλιστεί αρμονική μετάβαση μεταξύ του καθεστώτος που βασίζεται στην εθνική διαχείριση και εφαρμοζόταν κατά τα προηγούμενα έτη και του κοινοτικού καθεστώτος διαχειρίσεως που εφαρμόζεται από το 1990 ότι, για το σκοπό αυτό, ένα σύστημα κατανομής από την Κοινότητα των διαθεσίμων ποσοτήτων στους παραδοσιακούς εμπορεύομενους, αφενός, και στους ενδιαφερόμενους από το εμπόριο κρέατος βοοειδών, αφετέρου, είναι δυνατόν να επιτρέψει την προοδευτική πρόσβαση των εμπορευομένων στα πλεονεκτήματα του εν λόγω καθεστώτος ότι, για να εξασφαλίζεται η σοβαρότητα των δραστηριοτήτων τους, πρέπει να ληφθούν υπόψη οι ποσότητες ορισμένης σπουδαιότητας που είναι αντιπροσωπευτικές των κοινοτικών συναλλαγών

ότι, για τον προσδιορισμό των παραδοσιακών εμπορευομένων, πρέπει να ληφθεί υπόψη η ιδιαίτερη κατάσταση που επικρατεί στην Πορτογαλία όπου η εν λόγω ποσόστωση εφαρμόζεται μόνο από το 1988

ότι, για να επιτραπεί η πλήρης χρησιμοποίηση του συνόλου της ποσοστώσεως, πρέπει να καθοριστεί ημερομηνία λήξεως της προθεσμίας για την υποβολή των αιτήσεων πιστοποιητικών εισαγωγής και να προβλεφθεί η μεταφορά των ποσοτήτων που, ενδεχομένως, δεν έχουν ζητηθεί μέχρι την ημερομηνία αυτή, στο τελευταίο τρίμηνο του έτους 1990 καθώς και η κατανομή τους, συναρτήσει ιδίως που μεγέθους των εναπομενουσών ποσοτήτων και όχι των κριτηρίων κατανομής που προβλέπονται μεταξύ των διαφόρων κατηγοριών εμπορευομένων

ότι οι λεπτομερείς κανόνες για την εφαρμογή του παρόντος κανονισμού πρέπει να θεσπιστούν με τη διαδικασία που προβλέπεται στο άρθρο 27 του κανονισμού ( ΕΟΚ ) αριθ.^805/68 του Συμβουλίου της 27ης Ιουνίου 1968 περί κοινής

οργανώσεως της αγοράς στον τομέα του βοείου κρέατος^(1 ), όπως τροποποιήθηκε τελευταία από τον κανονισμό ( ΕΟΚ ) αριθ . 571/89^(2 ),

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :

Άρθρο 1 1 . Ανοίγεται για το έτος 1990 κοινοτική δασμολογική ποσόστωση για το κατεψυγμένο κρέας βοοειδών που υπάγεται στον κωδικό ΣΟ 0202 και τα προϊόντα που υπάγονται στον κωδικό ΣΟ 0206^29^91, συνολικού ύψους 53^000 τόνων εκφρασμένων σε βάρος κρέατος χωρίς κόκαλο .

Για την καταχώρηση στην εν λόγω ποσόστωση, 100 χιλιόγραμμα κρέατος με κόκαλο ισοδυναμούν με 77 χιλιόγραμμα κρέατος χωρίς κόκαλο .

2 . Στα πλαίσια του παρόντος κανονισμού, ως κατεψυγμένο κρέας νοείται το κρέας το οποίο, κατά τη στιγμή παραλαβής της διασαφήσεως εισαγωγής, προσκομίζεται κατεψυγμένο .

3 . Στα πλαίσια του όγκου της ποσοστώσεως, ο εφαρ -

μοστέος δασμός του κοινού δασμολογίου καθορίζεται

σε 20 %.

Άρθρο 2 Το σύνολο της ποσοστώσεως των 53^000 τόνων διαιρείται σε δύο μέρη ως εξής :

α ) ^το πρώτο τμήμα, που ισούται με 90 %, ήτοι με 47^000 τόνους, κατανέμεται μεταξύ των εισαγωγέων οι οποίοι μπορούν να αποδείξουν ότι, κατά τη διάρκεια των τριών τελευταίων ετών, έχουν εισάγει κατεψυγμένα κρέατα που υπάγονται στον κωδικό ΣΟ 0202 και προϊόντα που υπάγονται στον κωδικό ΣΟ 0206^29^91 που αποτελούν αντικείμενο του παρόντος καθεστώτος εισαγωγής εντούτοις, το εν λόγω χρονικό διάστημα περιορίζεται στα δύο τελευταία έτη για τους εμπορευόμενους που έχουν εισάγει τα κρέατα αυτά ή τα προϊόντα αυτά στην Πορτογαλία

β ) ^το δεύτερο τμήμα, που ισούται με 10 %, ήτοι με 5^300 τόνους, κατανέμεται μεταξύ των εμπορευομένων οι οποίοι μπορούν να αποδείξουν ότι για μια ελάχιστη ποσότητα και κατά τη διάρκεια περιόδου που θα καθοριστεί, βρίσκονται σε συναλλαγές με τρίτες χώρες όσον αφορά τα βόεια κρέατα εκτός από εκείνα που αποτελούν αντικείμενο του παρόντος καθεστώτος εισαγωγής ή εργασιών τελειοποίησης για επανεξαγωγή ή επανεισαγωγή .

Άρθρο 3 1 . Οι ποσότητες για τις οποίες δεν έχει υποβληθεί αίτηση πιστοποιητικού εισαγωγής μέχρι τις 31 Αυγούστου του 1990,

( 3 ) ΕΕ αριθ . L 148 της 28 . 6 . 1968, σ . 24 .

( 4 ) ΕΕ αριθ . L 61 της 4 . 3 . 1989, σ . 43 .

αποτελούν αντικείμενο νέας κατανομής κατά τη διάρκεια του τέταρτου τριμήνου του ιδίου έτους, κατά περίπτωση, χωρίς να ληφθεί υπόψη η κατανομή που αναφέρεται στο άρθρο 2 .

2 . Τα κράτη μέλη ανακοινώνουν στην Επιτροπή, πριν από τις 16 Σεπτεμβρίου 1990, τις ποσότητες οι οποίες δεν έχουν ζητηθεί μέχρι τις 31 Αυγούστου του ιδίου έτους .

Άρθρο 4 Οι λεπτομερείς κανόνες για την εφαρμογή του παρόντος κανονισμού, και ιδίως :

α ) ^οι κανόνες για την κατανομή και τη χορήγηση των διαθεσίμων ποσοτήτων μεταξύ των ενδιαφερομένων που αναφέρονται στο άρθρο 2 και

β ) ^οι όροι εκδόσεως και η διάρκεια ισχύος των πιστοποιητικών εισαγωγής

θεσπίζονται σύμφωνα με τη διαδικασία που προβλέπεται στο άρθρο^27 του κανονισμού ( ΕΟΚ ) αριθ.^805/68 .

Άρθρο 5 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων .

Εφαρμόζεται από την 1η Ιανουαρίου 1990 .

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .

Βρυξέλλες, 11 Δεκεμβρίου 1989 .

Για το Συμβούλιο

Ο Πρόεδρος

H . NALLET